Allview a anunțat lansarea noii game de televizoare inteligente iPlay 6200. Noua gamă se remarcă prin design-ul borderless, cu o ramă de doar 2 mm, integrându-se perfect în orice spațiu ambiental. Aceasta oferă o experiență de vizionare avansată, combinând rezoluția 4K Ultra HD, tehnologia Dolby Audio și sistemul de operare smart VIDAA.
Platforma VIDAA se distinge printr-o serie de caracteristici și beneficii, oferind o abordare „conectează și utilizează”, simplificând astfel experiența utilizatorului fără necesitatea căutării și descărcării de aplicații. Utilizatorii vor avea acces la un asistent vocal gratuit care vorbește 22 de limbi.
Caracteristicile principale ale noii game iPlay 6200 includ:
- Experiență Smart TV îmbunătățită: Noile televizoare permit utilizatorilor să beneficieze de live TV, acces la internet și aplicații de video streaming, toate gestionate prin comenzi vocale simple.
- Platformă VIDAA îmbunătățită: Versiunea nouă a sistemului de operare VIDAA este mai rapidă, mai fiabilă și oferă mai multe opțiuni de personalizare. Asistentul vocal gratuit, disponibil în 22 de limbi, și capacitățile de localizare mențin platforma relevantă pentru utilizatorii din România.
- Experiență audio-vizuală remarcabilă: Tehnologia HDR10 oferă imagini naturale cu culori echilibrate și gradații fine între nuanțele de negru și alb. Sunetul este clar și bine definit datorită difuzoarelor și amplificatoarelor audio clasa D. Opțiunea Dolby Audio și funcția Music Mode îmbunătățesc semnificativ experiența acustică.
- Interacțiune simplificată: Aplicația mobilă VIDAA permite controlul vocal al televizorului, permițând utilizatorilor să pornească aplicații, să caute conținut sau să acceseze YouTube fără efort.
- Experiență de divertisment personalizată: Televizoarele iPlay oferă acces la aplicații precum Netflix, Disney+, YouTube™, Prime Video, VOYO, Deezer și Kidoodle. Funcția ChromeCast permite vizualizarea conținutului de pe telefon direct pe televizor, chiar și cu ecranul telefonului închis.
Noua gamă iPlay va fi disponibilă în mai multe variante de diagonală, de 43” (în curând) și 50” (disponibil începând de astăzi la prețul de 1.799 lei). Modelul 50iPlay6200-U beneficiază de o ofertă
specială de lansare reprezentată de o reducere de 400 lei, aplicată direct în coșul de cumpărături din shop-ul online Allview. Pentru mai multe informații despre noua gamă ePlay, puteți vizita website-ul oficial al companiei.